Θέμα: «Πρόσκληση κατάθεσης οικονομικής προσφοράς για μετακίνηση με μισθωμένο λεωφορείο για /από εργοστάσιο καλλυντικών Hellenica , Κορωπί Ηφαίστου 11 για εκπαιδευτική επίσκεψη.
Το 6ο ΕΚ Πειραιά ζητά κατάθεση ενσφράγιστων προσφορών, για την πραγματοποίηση μετακίνησης με μισθωμένο λεωφορείο 25 μαθητών και 2 συνοδών.
Το σημείο αναχώρησης είναι στο 1ο ΕΠΑΛ Κορυδαλλού, Καραολή και Δημητρίου 68-70 Κορυδαλλός, στις 26/11/2026 και ώρα αναχώρησης 09.00πμ με προορισμό το εργοστάσιο Hellenica στο Κορωπί και αναχώρηση από το ίδιο σημείο και επιστροφή στις 12.30μμ.
Αντικείμενο του διαγωνισμού είναι η ανάδειξη της καλύτερης οικονομικά και ποιοτικά προσφοράς ταξιδιωτικού γραφείου.
Δικαίωμα συμμετοχής στο διαγωνισμό έχουν όλα τα ταξιδιωτικά γραφεία, που πληρούν τις προϋποθέσεις για την παροχή της εν λόγω υπηρεσίας.
 Οι προσφορές  θα υποβληθούν στο 6ο ΕΚ Πειραιά στο γραφείο του Διευθυντή σε κλειστό φάκελο από 2/11/2026 – 7/11/2026, ώρα 12.00. 
Η αξιολόγηση των προσφορών θα πραγματοποιηθεί την ίδια μέρα  και ώρα 13.00.
Μαζί με την προσφορά του, κάθε ταξιδιωτικό γραφείο θα καταθέσει απαραιτήτως και υπεύθυνη δήλωση, στην οποία θα αναγράφεται ότι διαθέτει το ειδικό σήμα λειτουργίας σε ισχύ.
Αξιολόγηση προσφορών:
Η αξιολόγηση προσφορών περιλαμβάνει τα παρακάτω επιμέρους στάδια:
1. Παραλαβή των φακέλων και αποσφράγιση προσφορών
2. Έλεγχο
3. Αξιολόγηση προσφοράς
4. Επιλογή αναδόχου

Οι προσφορές δεν πρέπει να έχουν σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη ή μονογραμμένη από τον προσφέροντα. Η προσφορά θα απορρίπτεται κατά την κρίση του οργάνου αξιολόγησης των προσφορών, εάν σε αυτή υπάρχουν διορθώσεις  που την καθιστούν ασαφή.
Οι εκπρόθεσμες προσφορές δεν λαμβάνονται υπόψη και επιστρέφονται, χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία, του ταχυδρομείου, των διανομέων ή των μέσων συγκοινωνίας.
Επιλογή αναδόχου
Για την αξιολόγηση των προσφορών συγκροτείται Επιτροπή, με πράξη του Διευθυντή του σχολείου, η οποία αποτελείται από τον ίδιο ως Πρόεδρο, τους δύο εκπαιδευτικούς της Παιδαγωγικής ομάδας, του προγράμματος, που ορίζονται από τον Σύλλογο των Διδασκόντων Εκπαιδευτικών. Η Επιτροπή έχει την αρμοδιότητα και ευθύνη επιλογής του ταξιδιωτικού γραφείου που θα πραγματοποιήσει τη μετακίνηση. Η επιλογή του ταξιδιωτικού γραφείου καταγράφεται στο πρακτικό που συντάσσεται και στο οποίο αναφέρονται τα κριτήρια επιλογής.
 Ο Αναπληρωτής Διευθυντής
Αναστασόπουλος Κωνσταντίνος
